pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะกรรมการสรรหาคณะกรรมการตรวจสอบและประเมินผลภาคราชการ
วันอังคารที่ 15 มิถุนายน 2564
ปลัด วธ. เป็นประธานการประชุมคณะกรรมการสรรหาคณะกรรมการตรวจสอบและประเมินผลภาคราชการ
การประชุมคณะกรรมการสรรหาคณะกรรมการตรวจสอบและประเมินผลภาคราชการ
วันที่ ๑๕ มิถุนายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะกรรมการสรรหาคณะกรรมการตรวจสอบและประเมินผลภาคราชการ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม และนางสาวพรพนา จงเกษกรณ์ ผู้อํานวยการกลุ่มตรวจสอบภายใน เข้าร่วม ณ ห้องประชุม ๒ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รมช.ประภัตร เป็นประธานการลงนาม MOU หนุนนำมาตรฐานสินค้าเกษตรไปใช้ในตลาดกลาง
วันพุธที่ 29 กันยายน 2564
รมช.ประภัตร เป็นประธานการลงนาม MOU หนุนนํามาตรฐานสินค้าเกษตรไปใช้ในตลาดกลาง
รมช.ประภัตร เป็นประธานการลงนาม MOU หนุนนํามาตรฐานสินค้าเกษตรไปใช้ในตลาดกลาง เสริมความเชื่อมั่น สร้างความเป็นธรรมในการซื้อขายสินค้าเกษตร มกอช. ผนึกกําลังสมาคมการค้าตลาดกลางค้าส่งสินค้าเกษตรไทย (TAWMA) ก้าวสู่การเป็นตลาดชั้นนําที่มีคุณภาพและมาตรฐานในระดับ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานและร่วมเป็นสักขีพยานในพิธีลงนามบันทึกข้อตกลงความร่วมมือ (MOU) โครงการส่งเสริมและสนับสนุนการนํามาตรฐานสินค้าเกษตร (มกษ.) ไปปฏิบัติใช้สําหรับตลาดกลาง ระหว่าง กระทรวงเกษตรและสหกรณ์ โดยสํานักงานมาตรฐานสินค้าเกษตรและอาหารแห่งชาติ (มกอช.) และสมาคมการค้าตลาดกลางค้าส่งสินค้าเกษตรไทย (TAWMA) โดยมี นายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ และ นายประดิษฐ์ ภัทรประสิทธิ์ นายกสมาคมการค้าตลาดกลางค้าส่งสินค้าเกษตรไทย เป็นผู้ลงนาม ณ ห้องประชุม ๕๑๑ อาคาร ๕ ชั้น ๑ สํานักงานมาตรฐานสินค้าเกษตรและอาหารแห่งชาติ
“กระทรวงเกษตรและสหกรณ์ ในฐานะหน่วยงานที่รับผิดชอบดูแลด้านเกษตรกรรมของประเทศ รู้สึกภูมิใจและเป็นเกียรติอย่างยิ่ง ที่มีส่วนช่วยสนับสนุนให้ตลาดกลางสินค้าเกษตรไทย ซึ่งมีความสําคัญอย่างยิ่งในระบบห่วงโซ่คุณภาพและความปลอดภัยของสินค้าเกษตร โดยเฉพาะการบริหารจัดการสินค้าเกษตรเข้าสู่ตลาด เพื่อให้สินค้าคงคุณภาพ จนถึงปลายทางผู้บริโภค โดยการลงนามบันทึกข้อตกลงความร่วมมือในครั้งนี้ ถือเป็นนิมิตหมายที่ดี ซึ่งการดําเนินการดังกล่าว จะเป็นกลไกสําคัญในการขับเคลื่อนการผลิตและจัดการการค้าสินค้าเกษตรของประเทศ ให้มีคุณภาพ ปลอดภัย ได้รับความเชื่อถือ และนําพาประเทศให้ก้าวสู่การเป็นตลาดชั้นนําที่มีคุณภาพและมาตรฐานในระดับสากล” รมช.ประภัตรกล่าว
สําหรับการลงนามในครั้งนี้เกิดขึ้นโดย มกอช. ได้หารือร่วมกับสมาคมการค้าตลาดกลางสินค้าเกษตรไทย ในการส่งเสริมและสนับสนุนการนํามาตรฐานสินค้าไปปฏิบัติใช้สําหรับตลาดกลาง เริ่มตั้งแต่การคัดแยกคุณภาพ ตัดแต่ง บรรจุ ตลอดจนการขนส่ง เพื่อให้สินค้าคงคุณภาพ ลดการสูญเสีย จนถึงปลายทางผู้บริโภค การวางระบบมาตรฐานคุณภาพสินค้าเกษตรสําหรับตลาดกลางค้าส่งสินค้าเกษตรไทย ถือเป็นกลไกสําคัญ ซึ่งจะเป็นการสนับสนุนให้เกิดการยกระดับมาตรฐานคุณภาพสินค้าเกษตร ช่วยอํานวยความสะดวกในการค้า และสร้างความเชื่อมั่นด้านคุณภาพ ความปลอดภัย รวมถึงสามารถตรวจสอบย้อนกลับไปยังแหล่งผลิตได้
ทั้งนี้ มีแผนการดําเนินงานแบ่งเป็น 4 ระยะ ประกอบด้วย ระยะ Quick win คือแผนปฏิบัติการระยะเร่งด่วน โดย มกอช. และสมาคมฯ ได้กําหนดให้มีการจัดพิธีลงนามในวันนี้ รวมถึงการอบรมเจ้าหน้าที่ที่เกี่ยวข้อง ให้มีความรู้ ความเข้าใจ มาตรฐานสินค้าเกษตรและระบบการรับรอง รวมถึงระบบการตรวจสอบย้อนกลับ การดําเนินงานในระยะที่ 1 การจัดทําคู่มือปฏิบัติงานและพัฒนาต้นแบบการจัดการสินค้าเกษตร ตามมาตรฐาน โดยนําร่องที่ “ตลาดไท” ซึ่งถือว่าเป็นตลาดที่ใหญ่ที่สุดในอาเซียน และมีความสําคัญมากต่อห่วงโซ่ของสินค้าเกษตรและอาหาร การดําเนินงานในระยะที่ 2 เป็นการจัดทํามาตรฐานการจัดการความปลอดภัยและคุณภาพตลาดกลางสินค้าเกษตร และการดําเนินงานในระยะที่ 3 เป็นการเตรียมความพร้อมระบบการตรวจสอบรับรองมาตรฐานและจัดทําระบบ Supply Chain จากนั้นจะนําต้นแบบจาก “ตลาดไท” ขยายผลไปยังตลาดกลางสินค้าเกษตรแห่งอื่นเพิ่มเติมในปีถัดไป
รัฐบาลไทย-ข่าวทำเนียบรัฐบาล-ช่างไฟเดลิเวอรี่ปลื้ม รมว.แรงงาน เพิ่มทักษะสู่ผู้ประกอบอาชีพอิสระ
วันเสาร์ที่ 27 สิงหาคม 2565
ช่างไฟเดลิเวอรี่ปลื้ม รมว.แรงงาน เพิ่มทักษะสู่ผู้ประกอบอาชีพอิสระ
หนุ่มช่างไฟฟ้า สุดปลื้ม เผยมีทักษะฝีมือ มีอาชีพ มีรายได้วันนี้เพราะกรมพัฒนาฝีมือแรงงาน กระทรวงแรงงาน ผันตัวสู่ผู้ประกอบอาชีพอิสระ
รัฐบาลไทย-ข่าวทำเนียบรัฐบาล-เร่งแก้ “ปุ๋ยแพง” พัฒนาศูนย์ดินปุ๋ยชุมชน ระยะยาวหนุนใช้ปุ๋ยอินทรีย์แทนเคมี พร้อมผลักดันธนาคารปุ๋ยอินทรีย์ สร้างรายได้ให้ชุมชน
วันจันทร์ที่ 25 กรกฎาคม 2565
เร่งแก้ “ปุ๋ยแพง” พัฒนาศูนย์ดินปุ๋ยชุมชน ระยะยาวหนุนใช้ปุ๋ยอินทรีย์แทนเคมี พร้อมผลักดันธนาคารปุ๋ยอินทรีย์ สร้างรายได้ให้ชุมชน
.....
กระทรวงเกษตรและสหกรณ์ เร่งแก้ปัญหาราคาปุ๋ยแพงและขาดแคลน ซึ่งเป็นผลกระทบจากการชะลอการส่งออกปุ๋ยของจีนและรัสเซียทําให้ราคาปุ๋ยในตลาดโลกสูงขึ้นอย่างต่อเนื่อง โดยระยะเร่งด่วน ทําโครงการพัฒนาธุรกิจบริการดินและปุ๋ยเพื่อชุมชน ชดเชยราคาปุ๋ยแก่เกษตรกร ให้สินเชื่อดอกเบี้ยต่ํา ร้อยละ 0.01 เพื่อเสริมสภาพคล่องสถาบันเกษตรกร สนับสนุนงานวิจัยการใช้ปุ๋ยตามการวิเคราะห์ค่าดิน และเจรจาขอซื้อปุ๋ยไนโตรเจนราคาพิเศษจากมาเลเซียตามข้อตกลงว่าด้วยการแบ่งผลิตอุตสาหกรรมอาเซียน
.
ในระยะกลางและระยะยาว ได้ส่งเสริมอุตสาหกรรมการผลิตปุ๋ยภายในประเทศ ตั้งกองทุนรักษาเสถียรภาพราคา และเจรจากับประเทศอื่น ๆ เพื่อแลกเปลี่ยนแม่ปุ๋ย หรือกําหนดราคาแม่ปุ๋ยให้เกิดเสถียรภาพทั้งด้านปริมาณและราคา นอกจากนี้ ยังได้ขับเคลื่อนการใช้ปุ๋ยอินทรีย์ทดแทนปุ๋ยเคมี โดยมีหมอดินอาสาถ่ายทอดความรู้แก่เกษตรกร เช่น การใช้ปุ๋ยและพัฒนาดินตามผลวิเคราะห์ค่าดินรายแปลง ส่งเสริมการไถกลบตอซัง ใช้น้ําหมักชีวภาพและปุ๋ยอินทรีย์จากวัสดุเหลือใช้ทางการเกษตร รวมถึงผลักดันการตั้งธนาคารปุ๋ยอินทรีย์ สร้างมูลค่าเพิ่ม สร้างรายได้ ให้ชุมชนเกิดความเข้มแข็ง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สุดยอด! “ไม้กลายเป็นหิน" จ.ตาก ทุบสถิติ “ไม้กลายเป็นหินที่ยาวที่สุดในโลก” หลัง Guinness World Records รับรอง
วันจันทร์ที่ 18 กรกฎาคม 2565
สุดยอด! “ไม้กลายเป็นหิน" จ.ตาก ทุบสถิติ “ไม้กลายเป็นหินที่ยาวที่สุดในโลก” หลัง Guinness World Records รับรอง
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบและชื่นชมหน่วยงานที่เกี่ยวข้อง ที่ร่วมกันผลักดันให้ไม้กลายเป็นหิน” ณ อุทยานแห่งชาติดอยสอยมาลัย จ.ตาก ถูกบันทึกสถิติโลก “ไม้กลายเป็นหินที่ยาวที่สุดในโลก” ต่อ Guinness World Records (GWR) ได้สําเร็จ
.
ไม้กลายเป็นหินดังกล่าว มีความยาว 69.70 เมตร นอกจากนี้ ยังค้นพบไม้กลายเป็นหินที่เป็นต้นไม้ใหญ่อีก 6 ต้น ความยาวราว 30 - 45 เมตร เส้นผ่าศูนย์กลาง 0.5 - 2.0 เมตร คาดน่าจะมีไม้กลายเป็นหินอีกจํานวนมากในบริเวณนั้น
.
สิ่งที่จะตามมาหลังจากถูกบันทึกไว้ใน GWR คือการพัฒนาเศรษฐกิจของชุมชน ผ่านการท่องเที่ยวเชิงธรณีวิทยาและวัฒนธรรม ซึ่งสอดคล้องกับนโยบายรัฐบาลที่มุ่งผลักดันให้มีการแสวงหาและเปิดแหล่งท่องท่องเที่ยวชุมชนใหม่ ๆ ก่อให้เกิดเม็ดเงินกระจายสู่ท้องถิ่นได้อย่างทั่วถึง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”สั่งการเร่งช่วยเหลือผู้ประสบภัยน้ำท่วมเต็มที่ พร้อมแสดงความเสียใจต่อครอบครัวผู้เสียชีวิตกรณีรถยนต์พลัดตกคอสะพาน อ.สุคิริน จ.นราธิวาส
วันจันทร์ที่ 28 กุมภาพันธ์ 2565
โฆษกรัฐบาลเผย “นายกฯ”สั่งการเร่งช่วยเหลือผู้ประสบภัยน้ําท่วมเต็มที่ พร้อมแสดงความเสียใจต่อครอบครัวผู้เสียชีวิตกรณีรถยนต์พลัดตกคอสะพาน อ.สุคิริน จ.นราธิวาส
โฆษกรัฐบาลเผย “นายกฯ”สั่งการเร่งช่วยเหลือผู้ประสบภัยน้ําท่วมเต็มที่ พร้อมแสดงความเสียใจต่อครอบครัวผู้เสียชีวิตกรณีรถยนต์พลัดตกคอสะพาน อ.สุคิริน จ.นราธิวาส
วันที่ 28 ก.พ. 65 นายธนกร วังบุญคงชนะ เปิดเผยว่า จากสถานการณ์อุทกภัยในพื้นที่ 5 จังหวัดภาคใต้ (จังหวัดนครศรีธรรมราช พัทลุง ปัตตานี ยะลา และนราธิวาส) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานเหตุรถยนต์กระบะพลัดตกคอสะพานบ้านโนนสมบูรณ์ ม. 5 ต.ภูเขาทอง อ.สุคิริน จ.นราธิวาส เป็นเหตุให้มีผู้เสียชีวิต จํานวน 6 ราย นั้น นายกรัฐมนตรีแสดงความเสียใจต่อครอบครัวผู้เสียชีวิต สั่งการเจ้าหน้าที่ร่วมกับกองทัพลงพื้นที่เฝ้าระวังที่พื้นที่อาจจะเกิดน้ําท่วมฉับพลัน รวมถึงจุดเสี่ยงตามสถานที่ต่าง ๆ โดยเฉพาะเส้นทางสัญจร กําชับให้นําเครื่องกีดขวางและนําป้ายประกาศมาติดตั้งไว้ เพื่อเป็นการป้องกันอันตรายที่อาจจะเกิดขึ้นได้และไม่ต้องการให้มีเหตุการณ์ซ้ํารอยสร้างความสูญเสียต่อชีวิต และสร้างความเสียหายต่อทรัพย์สินขึ้นอีก
นายธนกรกล่าวว่า นายกรัฐมนตรีเฝ้าติดตามสถานการณ์อย่างใกล้ชิด มีความกังวลใจ แสดงความห่วงใยต่อความปลอดภัยของพี่น้องประชาชน ขอให้พี่น้องประชาชนรับฟังการแจ้งเตือนภัยจากหน่วยงานราชการอยู่ตลอดเวลา ขอความร่วมมืออย่าเดินทางไปในจุดที่มีกระแสน้ําไหลเชี่ยว รวมถึงตามจุดเสี่ยงต่าง ๆ เพื่อความปลอดภัย ในสถานการณ์แบบนี้ ขอให้ทุกคนระมัดระวังตัวเอง ระมัดระวังคนในครอบครัวโดยเฉพาะเด็ก ผู้สูงอายุ และผู้ป่วยติดเตียง หากจําเป็นต้องอพยพขอให้รีบอพยพไปในที่ปลอดภัยตามคําแนะนําของเจ้าหน้าของรัฐ
“ในส่วนของผู้เสียชีวิต ขอให้ส่วนราชการในพื้นที่เป็นผู้แทนของรัฐบาล เร่งเข้าไปช่วยเหลือเยียวยาตามสิทธิที่ได้รับ รวมถึงสอบถามให้ความช่วยเหลือในการจัดพิธีผู้เสียชีวิตอย่างเต็มที่ พร้อมกับขอให้เฝ้าระวังสถานการณ์อย่างใกล้ชิด โดยเฉพาะการแจ้งเตือนสถานการณ์น้ํา ต้องแจ้งให้พี่น้องประชาชนทราบทันสถานการณ์ ขอให้คํานึงถึงความปลอดภัยในชีวิตและทรัพย์สินของพี่น้องประชาชนเป็นอันดับแรก” นายธนกรกล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม จี้กรมราชทัณฑ์เร่งจ่ายค่าเวรรักษาการณ์ อย่าให้ค้างคาตกหล่นจนเจ้าหน้าที่เดือดร้อน
วันอาทิตย์ที่ 23 มกราคม 2565
รัฐมนตรีว่าการกระทรวงยุติธรรม จี้กรมราชทัณฑ์เร่งจ่ายค่าเวรรักษาการณ์ อย่าให้ค้างคาตกหล่นจนเจ้าหน้าที่เดือดร้อน
รัฐมนตรีว่าการกระทรวงยุติธรรม จี้กรมราชทัณฑ์เร่งจ่ายค่าเวรรักษาการณ์ อย่าให้ค้างคาตกหล่นจนเจ้าหน้าที่เดือดร้อน ชี้หากจะของบกลางมาช่วยควรทําเรื่องเข้ากระทรวงก่อนสิ้นไตรมาส 2
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงงบประมาณค่าอยู่เวรรักษาการณ์ผู้คุมผู้ต้องขังว่า ปีงบประมาณ 2565 กรมราชทัณฑ์ตั้งคําของบประมาณ 915 ล้านบาท ได้รับตาม พ.ร.บ.งบประมาณรายจ่าย 523 ล้านบาท ซึ่งต่ํากว่าที่เราขอไปเกือบครึ่ง และน้อยกว่าปีงบประมาณ 2564 ที่เราจ่ายจริงไป 725 ล้านบาท โดยไตรมาสแรกของปีงบประมาณ 2565 กรมราชทัณฑ์เบิกจ่ายไปแล้ว 127 ล้านบาท ซึ่งดูแล้วอาจจะไม่พอสําหรับทั้งปีงบประมาณ โดยทางกรมราชทัณฑ์ได้เสนอแนวทางการแก้ไขคือ 1.การปรับลดโครงสร้างเวรยามเฉพาะในส่วนที่ไม่กระทบต่อการปฏิบัติภารกิจการรักษาความมั่นคงของเรือนจําทัณฑสถาน 2.การพิจารณาปรับแผนการใช้จ่ายงบประมาณ เพื่อนํามาจ่ายค่าอยู่เวรรักษาการณ์ และ3.การขอรับการสนับสนุนงบกลาง รายจ่ายเงินสํารองจ่ายเพื่อการฉุกเฉินหรือจําเป็น
"เรื่องนี้ผมให้ความสําคัญ การจะขอเงินสนับสนุนจากงบกลาง หากหน่วยงานไหนยังขาด ให้เร่งทําเรื่องประสานเข้ามายังกระทรวงยุติธรรมก่อนสิ้นไตรมาส 2 นี้ และต้องขอให้กระทรวงและกรมราชทัณฑ์เร่งดําเนินการให้เสร็จ ซึ่งเรื่องการจ่ายค่าเวรยามต้องรีบจ่ายให้พวกเขาให้ได้ อย่าให้ค้างคาจนเจ้าหน้าที่เขาเดือดร้อน เพราะจะกระทบต่อการทํางาน ดังนั้นผู้บริหารทุกท่านต้องดูแลบริหารจัดการให้ดีให้เหมาะสมอย่าให้ขาดตกบกพร่อง"นายสมศักดิ์ กล่าว
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานประชุมผู้บริหารระดับสูงของกระทรวงอุตสาหกรรม
วันพุธที่ 2 มีนาคม 2565
ปลัดฯ กอบชัย เป็นประธานประชุมผู้บริหารระดับสูงของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม
ปลัดฯ กอบชัย เป็นประธานประชุมผู้บริหารระดับสูงของกระทรวงอุตสาหกรรม
วันนี้ (2 มีนาคม 2565) เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม ซึ่งที่ประชุมได้นําเสนอ 1) ร่างระเบียบวาระการประชุมนโยบายคณะกรรมการพัฒนาอุตสาหกรรมแห่งชาติ (กอช) เพื่อให้ที่ประชุมรับทราบและร่วมกันพิจารณาเพิ่มเติม 2) กําชับเจ้าหน้าที่กระทรวงอุตสาหกรรมให้ป้องกันและดูแลตนเอง (การ์ดอย่าตก) เนื่องจากการแพร่ระบาดที่มีความรุนแรงและพบผู้ติดเชื้อเพิ่มมากขึ้น 3) รายงานสถานการณ์ผลผลิตอ้อย และ 4) กระทรวงอุตสาหกรรมได้นําเสนอโครงการและกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 จํานวน 30 โครงการ แบ่งออกเป็นด้านการส่งเสริมและสนับสนุนการใช้และสวมใส่ผ้าไทย การรักษาสิ่งแวดล้อม สาธารณะประโยชน์และการกุศลของทั้งส่วนกลางและส่วนภูมิภาค โดยมีนายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกรูศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ลงพื้นที่ติดตามโครงการสำคัญของกระทรวงเกษตรฯ ณ จังหวัดกระบี่
วันพฤหัสบดีที่ 20 มกราคม 2565
รองปลัดกระทรวงเกษตรและสหกรณ์ ลงพื้นที่ติดตามโครงการสําคัญของกระทรวงเกษตรฯ ณ จังหวัดกระบี่
รองปลัดกระทรวงเกษตรและสหกรณ์ ลงพื้นที่ติดตามโครงการสําคัญของกระทรวงเกษตรฯ ณ จังหวัดกระบี่
นายอําพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามการดําเนินงานโครงการสําคัญของกระทรวงเกษตรและสหกรณ์ ระหว่างวันที่ 19 – 20 มกราคม 2565 ณ จังหวัดกระบี่ โดยการลงพื้นที่ครั้งนี้ ได้ติดตามการดําเนินงานโครงการระบบส่งเสริมการเกษตรแบบแปลงใหญ่ มุ่งเน้นการพัฒนา 5 ด้าน คือ การลดต้นทุนการผลิต การเพิ่มประสิทธิภาพการผลิต การพัฒนาคุณภาพ การตลาด และการบริหารจัดการ ซึ่งการดําเนินงานในปี 2559 - 2565 จังหวัดกระบี่มีแปลงใหญ่ 9 ชนิดสินค้า ได้แก่ ปาล์มน้ํามัน ยางพารา ผึ้งโพรง ข้าวแพะ ทุเรียน ผัก กาแฟ และโคเนื้อ รวมทั้งสิ้น 99 แปลง พื้นที่รวมกว่า 69,975.75 ไร่ เกษตรกรสมาชิกกว่า 5,224 ราย และมีแปลงใหญ่เข้าร่วมโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดจังหวัดกระบี่ ปี 2564 จํานวน 20 แปลง งบประมาณที่ได้รับการสนับสนุน 53,104,158 บาท
ทั้งนี้ ได้เข้าเยี่ยมชมการดําเนินงานกลุ่มแปลงใหญ่ผึ้งโพรง บ้านไหนหนัง ตั้งอยู่หมู่ที่ 3 ตําบลเขาคราม อําเภอเมือง จังหวัดกระบี่ มีสมาชิกทั้งหมด 31 ราย พื้นที่ดําเนินการ 310 ไร่ ดําเนินการผลิตน้ําผึ้ง จํานวน 900 ลัง ผลผลิต 1,200 ลิตร/ปี มีผลิตภัณฑ์จากผึ้งที่หลากหลาย เช่น น้ําผึ้งบรรจุขวด ลิปสติก (ลิปมัน) ขี้ผึ้ง สบู่ โลชั่นทาผิว โดยมีนายสุธีร์ ปานขวัญ เป็นประธานแปลงใหญ่ดังกล่าว ซึ่งกลุ่มได้รับรางวัลชนะเลิศการประกวดแปลงใหญ่ดีเด่น จังหวัดกระบี่ ประจําปี 2564 และมีความประสงค์เข้าร่วมโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ระยะที่ 2 เพื่อพัฒนาการผลิตของกลุ่มต่อไป
นอกจากนี้ ได้ลงพื้นที่ติดตามการดําเนินงานโครงการ 1 ตําบล 1 กลุ่มเกษตรทฤษฎีใหม่ของจังหวัดกระบี่ ซึ่งมีเกษตรกรเข้าร่วมโครงการทั้งสิ้น 28 ราย ผลการดําเนินงานเป็นไปตามแผนที่กําหนด และดําเนินการส่งเสริมการรวมกลุ่ม เกษตรทฤษฎีใหม่ตําบลต้นแบบ มีสมาชิกทั้งหมด 28 ราย ชื่อกลุ่มเกษตรทฤษฎีใหม่ตําบลอ่าวลึกเหนือ สินค้าหลักเป็นทุเรียนหมอนทอง พืชผักสวนครัว ได้จัดตั้งเป็นกลุ่มวิสาหกิจชุมชนเรียบร้อยแล้ว
จากนั้นได้เยี่ยมชมการดําเนินกิจกรรมของนายสมคิด ขุนเสถียร เกษตรกรที่เข้าร่วมโครงการฯ ณ หมู่ที่ 3 ตําบลอ่าวลึก อําเภออ่าวลึก จังหวัดกระบี่ ซึ่งมีพื้นที่เข้าร่วมโครงการ จํานวน 3 ไร่ กิจกรรมปลูกผักสวนครัว และไม้ผล แซมในพื้นที่ปาล์มน้ํามัน ซึ่งได้รับการสนับสนุนสระน้ํา และปัจจัยการผลิตด้านพืช ประมง และปศุสัตว์ จากโครงการเป็นที่เรียบร้อย
“ได้สั่งการให้ทุกหน่วยงานที่เกี่ยวข้องร่วมกันดําเนินการติดตาม กํากับ ดูแล และสนับสนุนเกษตรกรที่เข้าร่วมโครงการให้สามารถดําเนินการสําเร็จตามวัตถุประสงค์โครงการ และให้สร้างการรับรู้แก่เกษตรกรและผู้ที่สนใจเข้ามาเรียนรู้และปฏิบัติตามเพื่อความยั่งยืนด้านการเกษตร และเตรียมความพร้อมเพื่อรองรับโครงการฯ ในระยะที่ 2 ต่อไป” นายอําพันธุ์ กล่าว
รัฐบาลไทย-ข่าวทำเนียบรัฐบาล-PM to have field trip in Songkhla and Phatthalung provinces
วันศุกร์ที่ 22 เมษายน 2565
PM to have field trip in Songkhla and Phatthalung provinces
PM to have field trip in Songkhla and Phatthalung provinces
April 22, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to take a field trip to Songkhla and Phathalung provinces on April 25, 2022 to follow up on the implementation progress of H.M. King Rama IX’s royal initiative project on flood prevention in Hat Yai district, and to hand down policies to chiefs and executives of local administrations. His itinerary is as follows:
In the morning, the Prime Minister will follow up and observe the implementation progress of H.M. King Rama IX’s royal initiative project on flood prevention in Hat Yai district through capacity enhancement of Phuminat Damri (Rama 1) Canal. Aside from flood mitigation in Hat Yai area, the canal area will also be used to contain water for use during the dry season. At present, 92.10% of the project (phase 2) has been completed, i.e., construction of the 2ndwater gate at the mouth of the canal which enables control of water volume into the canal; and widening the canal from 24 meters to 70 meters. Construction of reinforced concrete wall is also 90% completed. At this stage, the canal could drain water during the rainy season at the speed of 1,000 cubic meters/second.
In the afternoon, the Prime Minister will chair the meeting to hand down policies to chiefs and executives of local administrations at the Provincial Hall, Phatthalung provinces. He, will, then, preside over the opening ceremony of an event to promote folk arts and culture, “Manorah”, in honor of Her Majesty Queen Sirikit the Queen Mother on occasion of her 90thbirthday anniversary on August 12, 2022, before returning to Bangkok.
รัฐบาลไทย-ข่าวทำเนียบรัฐบาล-Govt Spokesperson discloses success of PM’s participation in COP26
วันพุธที่ 3 พฤศจิกายน 2564
Govt Spokesperson discloses success of PM’s participation in COP26
Govt Spokesperson discloses success of PM’s participation in COP26
November 3, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha, together with Deputy Prime Minister and Minister of Foreign Affairs Don Pramudwinai, Minister of Natural Resources and Environment Varawut Silpa-archa, and the delegation, is scheduled to return to Thailand tonight following his participation in the World Leaders Summit for the 26th United Nations Framework Convention on Climate Change Conference of the Parties (UNFCCC COP26) held in Glasgow, United Kingdom on November 1-2, 2021. The Prime Minister’s attendance at COP26 in Glasgow was his first trip abroad in 2 years. The aim was to represent Thailand at the international stage, and demonstrate the country’s commitment to collaborate with all countries and sectors to reach the world’s common goal against the climate change, and to be more aggressive in addressing the climate change challenges in every way and every means possible. This is in a bid for Thailand to achieve carbon neutrality in 2050, and Net Zero Emission in or before 2065.
According to the Government Spokesperson, the Prime Minister has given a policy for all public agencies to collaborate with other sectors in taking and implementing climate action, i.e., revising related policies, laws, and energy practices to reduce GHG, especially in the energy, transport, and agricultural sectors. Thailand also sets the direction to actively mobilize and integrate operation in various dimensions:
- Policy and laws: such as the Climate Change Act, and Thailand’s Nationally Determined Contribution Roadmap 2021-2030
- Engagement of all sectors: such as public-private partnership, action plan on GHG emission reduction at a provincial level, green production and consumption
- Technology and innovation: such as use of electric vehicles (EV), carbon dioxide emission database, clean energy, GEO-Engineering
- Budget and investment: such as Bank of Thailand’s green loan against climate change, budget allocation for green infrastructure and environment.
The Government Spokesperson added that the Prime Minister’s instruction on the planning for comprehensive climate actions would help Thailand fulfill its pledge made to the international community in addressing the climate change.
รัฐบาลไทย-ข่าวทำเนียบรัฐบาล-ธอส. ร่วมกับ ชมรมกำกับการปฏิบัติงาน สมาคมสถาบันการเงินของรัฐ จัดงาน GHB : CG & CSR Day 2021 "CG for Sustainable Growth"
วันอังคารที่ 14 ธันวาคม 2564
ธอส. ร่วมกับ ชมรมกํากับการปฏิบัติงาน สมาคมสถาบันการเงินของรัฐ จัดงาน GHB : CG & CSR Day 2021 "CG  for Sustainable Growth"
กรรมการผู้จัดการ ธอส. ในฐานะประธานกรรมการสมาคมสถาบันการเงินของรัฐ ปาฐกถาพิเศษในงาน GHB : CG & CSR Day 2021 "CG  for Sustainable Growth" หัวข้อ "CG  for SFIs's Sustainable Growth" ซึ่งจัดโดย ธอส. ร่วมกับชมรมกํากับการปฏิบัติงานสมาคมสถาบันการเงินของรัฐ
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ กล่าวปาฐกถาพิเศษ ในงาน GHB : CG & CSR Day 2021 "CG for Sustainable Growth" หัวข้อ "CG for SFIs's Sustainable Growth" ซึ่งจัดโดย ธนาคารอาคารสงเคราะห์ ร่วมกับชมรมกํากับการปฏิบัติงานสมาคมสถาบันการเงินของรัฐ เพื่อส่งเสริมการดําเนินงาน พัฒนาความรู้ ความเข้าใจ ตามหลักการกํากับดูแลกิจการที่ดีและความรับผิดชอบต่อสังคมและสิ่งแวดล้อมให้กับบุคลากรของสถาบันการเงินของรัฐ โดยมี ดร.กิริฎา เภาพิจิตร ประธานคณะกรรมการกํากับดูแลกิจการที่ดีและความรับผิดชอบต่อสังคมและสิ่งแวดล้อม (CG & CSR) ธอส. เป็นประธานเปิดงาน และยังได้รับเกียรติจากนายประจักษ์ บุญยัง ผู้ว่าการตรวจเงินแผ่นดิน บรรยายหัวข้อ "การตรวจเงินแผ่นดินเพื่อการพัฒนาที่ยั่งยืน" และนายนิวัติไชย เกษมมงคล เลขาธิการคณะกรรมการป้องกันและปราบปรามการทุจริตแห่งชาติ บรรยายหัวข้อ "ทิศทางการพัฒนาการประเมินคุณธรรมและความโปร่งใส ในการดําเนินงานของหน่วยงานภาครัฐ" โดยมีผู้บริหารของสถาบันการเงินของรัฐ 8 แห่ง ประกอบด้วย ธนาคารอาคารสงเคราะห์ ธนาคารเพื่อการเกษตรและสหกรณ์การเกษตร ธนาคารออมสิน ธนาคารกรุงไทย จํากัด (มหาชน) ธนาคารเพื่อการส่งออกและนําเข้าแห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารอิสลามแห่งประเทศไทย และ บรรษัทประกันสินเชื่ออุตสาหกรรมขนาดย่อม เข้าร่วมงานอย่างพร้อมเพรียงภายใต้มาตรการป้องกันการแพร่ระบาดของ COVID-19
นอกจากนี้ ภายในงานยังมีการจัดกิจกรรม "CSR : กระเป๋าผ้ารักษ์โลก D.I.Y by GHBank" โดยกรรมการธนาคารอาคารสงเคราะห์ ผู้บริหารของสถาบันการเงินของรัฐ 8 แห่ง และผู้ปฏิบัติงานของธนาคารอาคารสงเคราะห์ ได้ร่วมกันทํากระเป๋าผ้าด้วยตนเองเพื่อนําไปมอบให้กับโรงพยาบาลในถิ่นทุรกันดารใช้ในการใส่ยาและเวชภัณฑ์ให้กับผู้ป่วย ทดแทนการใช้ถุงพลาสติก เพื่อลดปริมาณก๊าซเรือนกระจกที่ปล่อยสู่ชั้นบรรยากาศโลกจากการผลิตและกําจัดพลาสติก ช่วยลดปัญหาภาวะโลกร้อน ทั้งนี้ งานดังกล่าวจัดขึ้น ณ ห้องวิมานเมฆ อาคาร 2 ชั้น 3 ธนาคารอาคารสงเคราะห์ สํานักงานใหญ่ เมื่อวันที่ 13 ธันวาคม 2564
รัฐบาลไทย-ข่าวทำเนียบรัฐบาล-โฆษกรัฐบาลเผยผู้ติดเชื้อรายใหม่ 6,463 ราย ขณะที่ นายกฯ กำชับหน่วยงานที่เกี่ยวข้องรัดกุมการจัดหน่วยเลือกตั้งท้องถิ่น กทม.และเมืองพัทยา ตามมาตรการสธ. อย่างเคร่งครัด ในวันอาทิตย์นี้
วันศุกร์ที่ 20 พฤษภาคม 2565
โฆษกรัฐบาลเผยผู้ติดเชื้อรายใหม่ 6,463 ราย  ขณะที่ นายกฯ กําชับหน่วยงานที่เกี่ยวข้องรัดกุมการจัดหน่วยเลือกตั้งท้องถิ่น กทม.และเมืองพัทยา ตามมาตรการสธ. อย่างเคร่งครัด ในวันอาทิตย์นี้
โฆษกรัฐบาลเผยผู้ติดเชื้อรายใหม่ 6,463 ราย  ขณะที่ นายกฯ กําชับ หน่วยงานที่เกี่ยวข้องรัดกุมการจัดหน่วยเลือกตั้งท้องถิ่น กทม.และเมืองพัทยา ตามมาตรการสธ. อย่างเคร่งครัด ในวันอาทิตย์ นี้
วันนี้ (20 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากหน่วยงานที่เกี่ยวข้อง ขอให้รัดกุมการจัดสถานที่หน่วยเลือกตั้งสําหรับผู้มาใช้สิทธิการเลือกตั้งท้องถิ่น ทั้งการเลือกผู้ว่าราชการกรุงเทพมหานคร (กทม.) และ สมาชิกสภากทม. (ส.ก.) รวมถึงเลือกตั้งนายกเมืองพัทยา และสมาชิกสภาเมืองพัทยา ในวันอาทิตย์ที่ 22 พฤษภาคม นี้ ตามมาตรการสาธารณสุขอย่างเคร่งครัด รวมทั้งให้มีการจัดคูหาแยกสําหรับผู้ติดเชื้อหรือกลุ่มเสี่ยง เพื่อควบคุมการแพร่ระบาดโรคโควิด-19 โดยหน่วยเลือกตั้งให้ติดตั้งเครื่องวัดอุณหภูมิ จัดเตรียมเจลแอลกอฮอล์ ลดความแออัดขณะรอลงคะแนนในพื้นที่คูหาเลือกตั้ง ระหว่างการนับคะแนนจัดให้มีการเว้นระยะห่างระหว่างเจ้าหน้าที่และประชาชนอย่างน้อย 1-2 เมตร พร้อมขอความร่วมมือประชาชน หลีกเลี่ยงการส่งเสียงตะโกนเชียร์ในขณะนับคะแนนด้วย
สําหรับรายงานสถานการณ์ยอดผู้ติดเชื้อโควิด-19 วันนี้ (20 พฤษภาคม 2565) รวม 6,463 ราย จําแนกเป็นผู้ป่วยจากในประเทศ 6,462 ราย ผู้ป่วยมาจากต่างประเทศ 1 ราย ทําให้มียอดผู้ป่วยสะสม 2,177,943 ราย (ตั้งแต่ 1 มกราคม 2565) หายป่วยกลับบ้านแล้ว 7,091 ราย หายป่วยสะสม 2,144,296 ราย (ตั้งแต่ 1 มกราคม 2565) ผู้ป่วยกําลังรักษา 58,910 ราย และเสียชีวิต 41 ราย ส่วนจํานวนผู้ป่วยปอดอักเสบรักษาตัวอยู่ในโรงพยาบาล รวม 1,037 ราย เฉลี่ยจังหวัดละ 13 ราย และมีอัตราครองเตียง ร้อยละ 14.1
รัฐบาลไทย-ข่าวทำเนียบรัฐบาล-ปลัด สธ. กำชับสาธารณสุขในพื้นที่เตรียมพร้อมประชาชนอยู่ร่วมกับโควิด 19 หลังเข้าสู่การเป็นโรคประจำถิ่น
วันอังคารที่ 24 พฤษภาคม 2565
ปลัด สธ. กําชับสาธารณสุขในพื้นที่เตรียมพร้อมประชาชนอยู่ร่วมกับโควิด 19 หลังเข้าสู่การเป็นโรคประจําถิ่น
ปลัดกระทรวงสาธารณสุข เผยสถานการณ์โควิด 19 ดีขึ้นต่อเนื่อง คาดเข้าสู่การเป็นโรคประจําถิ่นตามกําหนด ให้หน่วยงานสาธารณสุขนําร่องกิจกรรมในการใช้ชีวิตอยู่ร่วมกับโควิด 19 อย่างปลอดภัย เพื่อสร้างความมั่นใจกับประชาชน
ปลัดกระทรวงสาธารณสุข เผยสถานการณ์โควิด19ดีขึ้นต่อเนื่อง คาดเข้าสู่การเป็นโรคประจําถิ่นตามกําหนด ให้หน่วยงานสาธารณสุขนําร่องกิจกรรมในการใช้ชีวิตอยู่ร่วมกับโควิด19อย่างปลอดภัย เพื่อสร้างความมั่นใจกับประชาชน พร้อมทั้งส่งเสริมการนํากัญชามาใช้ประโยชน์ในครัวเรือนและพัฒนาเป็นผลิตภัณฑ์สุขภาพต่อยอดทางเศรษฐกิจ
วันนี้ (24พฤษภาคม2565)ที่ โรงแรมไดมอนด์ พลาซ่า จ.สุราษฎร์ธานี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานการประชุมสํานักงานปลัดกระทรวงสาธารณสุข ส่วนกลางและส่วนภูมิภาคนอกสถานที่ ครั้งที่3ประจําปีงบประมาณ2565ติดตามความคืบหน้าการดําเนินงานสําคัญ รวมทั้งการเตรียมการของพื้นที่เพื่อรับการเปลี่ยนผ่านโรคโควิด19เข้าสู่การเป็นโรคประจําถิ่น โดยระบุว่า ปัจจุบันสถานการณ์ดีขึ้นต่อเนื่องและเร็วกว่าฉากทัศน์ที่คาดการณ์ มั่นใจว่าจะเข้าสู่การเป็นโรคประจําถิ่นตามเวลาที่วางแผนไว้ หน่วยงานสาธารณสุขในพื้นที่จึงต้องมีการบริหารด้านสังคมร่วมด้วย โดยนําร่องกิจกรรมในการใช้ชีวิตอยู่ร่วมกับโควิด19อย่างปลอดภัยเพื่อสร้างความมั่นใจกับประชาชน ทั้งนี้ ประมาณกลางเดือนมิถุนายน จะนําร่องปรับคําแนะนําในบางพื้นที่ที่มีความพร้อม ให้สวมหน้ากากอนามัยใน3กรณี คือ1.กลุ่มผู้ป่วยหรือกลุ่มเสี่ยง608 2.อยู่ในสถานที่ปิด อากาศถ่ายเทไม่สะดวก และ3.กิจกรรมที่มีคนร่วมกันจํานวนมาก พร้อมทั้งขอให้สื่อสารไปถึงประชาชนให้ทราบการปฏิบัติตนและเรียนรู้ที่จะอยู่กับโรคโควิด19ต่อไป
นพ.เกียรติภูมิกล่าวต่อว่า สําหรับเรื่องกัญชาทางการแพทย์ วันที่9มิถุนายนนี้ จะครบกําหนด120วัน ที่การปลดล็อคกัญชาออกจากการเป็นยาเสพติดมีผลบังคับใช้ ประชาชนสามารถปลูกโดยไม่ต้องขออนุญาต เพียงแต่จดแจ้งผ่านแอปพลิเคชันหรือเว็บไซต์ของ อย. โดยจะมีกฎหมายเพื่อป้องกันไม่ให้มีการใช้กัญชาเสรีในทางที่ผิด ซึ่งขณะนี้อยู่ในขั้นตอนของคณะกรรมาธิการ จึงต้องใช้กฎหมายด้านสาธารณสุขที่มีอยู่มาควบคุมกํากับก่อน เช่น พ.ร.บ.การสาธารณสุข ขณะเดียวกันก็ให้ทุกหน่วยงานช่วยกันส่งเสริมและสนับสนุนให้ประชาชนได้ใช้ในครัวเรือน และพัฒนาเป็นผลิตภัณฑ์สุขภาพในการต่อยอดทางเศรษฐกิจ โดยในวันที่10-12มิถุนายน2565จะมีการจัดมหกรรม “360องศา ปลดล็อคกัญชา ประชาชนได้อะไร” ที่สนามช้างอินเตอร์เนชั่นแนลเซอร์กิต จังหวัดบุรีรัมย์ เพื่อตอกย้ําและสร้างความมั่นใจในการปลูกและใช้ประโยชน์จากกัญชา ด้วย
********************************************* 24 พฤษภาคม 2565
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ปลื้มประชาชนตอบรับคนละครึ่ง เฟส 4 ลงทะเบียนเต็ม 29 ล้านสิทธิแล้ว ขณะยอดค่าใช้จ่ายมาตรการลดค่าครองชีพของรัฐ เพียง 10 วัน พุ่ง 2.3 หมื่นล้านบาท
วันเสาร์ที่ 12 กุมภาพันธ์ 2565
โฆษกรัฐบาล เผย “นายกฯ” ปลื้มประชาชนตอบรับคนละครึ่ง เฟส 4 ลงทะเบียนเต็ม 29 ล้านสิทธิแล้ว  ขณะยอดค่าใช้จ่ายมาตรการลดค่าครองชีพของรัฐ เพียง 10 วัน พุ่ง 2.3 หมื่นล้านบาท
โฆษกรัฐบาล เผย “นายกฯ” ปลื้มประชาชนตอบรับคนละครึ่ง เฟส 4 ลงทะเบียนเต็ม 29 ล้านสิทธิแล้ว  ขณะยอดค่าใช้จ่ายมาตรการลดค่าครองชีพของรัฐ เพียง 10 วัน พุ่ง 2.3 หมื่นล้านบาท
วันที่ 12 ก.พ. 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีกว่าการกระทรวงกลาโหม มีความยินดีที่กระแสตอบรับจากประชาชนพอใจและชื่นชอบมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ของรัฐบาล ทั้ง 3 โครงการ โดยหลังเปิดให้ใช้จ่ายเมื่อวันที่ 1 กุมภาพันธ์ 2565 ความคืบหน้าการใช้จ่ายล่าสุด (ข้อมูล ณ วันที่ 10 กุมภาพันธ์ 2565) ผู้ใช้สิทธิ สะสม รวม 34.42 ล้านคน ยอดใช้จ่าย สะสม รวม 23,032.55 ล้านบาท แบ่งเป็น 1. โครงการคนละครึ่ง ระยะที่ 4 มีผู้ใช้สิทธิสะสม 22.23 ล้านคน ยอดใช้จ่ายสะสม 20,612.3 ล้านบาท แบ่งเป็นส่วนที่ประชาชนจ่ายสะสม 10,433.8 ล้านบาท และรัฐร่วมจ่ายสะสม 10,178.5 ล้านบาท 2. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิสะสม 11.32 ล้านคน ยอดใช้จ่ายสะสม 2,248.45 ล้านบาท และ 3. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิสะสม 0.87 ล้านคน ยอดใช้จ่ายสะสม 171.80 ล้านบาท
โฆษกประจําสํานักนายกรัฐมนตรี กล่าวเพิ่มเติมว่า ในส่วนของโครงการคนละครึ่ง ระยะที่ 4 ที่ได้เปิดลงทะเบียนสําหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนทั่วไป) เมื่อวันที่ 10 กุมภาพันธ์ 2565 เป็นวันแรก ขณะนี้ มีผู้ลงทะเบียนครบแล้วจํานวน 29 ล้านสิทธิ ซึ่งประชาชนทั่วไปฯ ที่ลงทะเบียนโครงการฯ ระยะที่ 4 สําเร็จ จะสามารถเริ่มใช้สิทธิได้ตั้งแต่วันที่ 17 กุมภาพันธ์ ถึงวันที่ 30 เมษายน 2565 ทั้งนี้ ในส่วนของประชาชนที่เข้าร่วมโครงการคนละครึ่ง ระยะที่ 3 ยังสามารถกดยืนยันสิทธิเข้าร่วมโครงการฯ ระยะที่ 4 ผ่านแอปพลิเคชัน “เป๋าตัง” อย่างต่อเนื่อง โดยจะต้องเริ่มใช้สิทธิโครงการฯ ระยะที่ 4 ภายในวันที่ 28 กุมภาพันธ์ 2565 เวลา 22.59 น. หากพ้นกําหนดดังกล่าวจะถูกตัดสิทธิ
"ประชาชนส่วนใหญ่ชื่นชมมาตรการลดภาระค่าครองชีพและฟื้นฟูเศรษฐกิจของรัฐ ขอบคุณรัฐบาล ขอบคุณท่านนายกฯ ในมาตรการช่วยเหลือผู้มีรายได้น้อย ช่วยประคับประคองการบริโภค ทําให้ประชาชนมีการวางแผนการใช้จ่ายที่ดีขึ้น กระตุ้นการจับจ่ายใช้สอยให้คล่องตัวมากขึ้น สอดคล้องกับชีวิตวิถีใหม่ New Normal เศรษฐกิจชุมชนก็ค่อย ๆ ขยายตัว ประชาชน และร้านค้าได้ประโยชน์ร่วมกัน เป็นไปตามความตั้งใจของรัฐบาลในการพลิกโฉมประเทศไทย เร่งฟื้นฟูเศรษฐกิจ และสังคมสู่อนาคต” นายธนกร กล่าว
รัฐบาลไทย-ข่าวทำเนียบรัฐบาล-Cabinet approves amendment of Doping Control Act in Sports
วันอังคารที่ 28 ธันวาคม 2564
Cabinet approves amendment of Doping Control Act in Sports
Cabinet approves amendment of Doping Control Act in Sports
December 28, 2021, Government Spokesperson Thanakorn Wangboonkongchana disclosed that the cabinet has made approval to the draft Royal Decree on Amendment of Doping Control Act in Sports (B.E. 2555), B.E. ..., as proposed by Office of Council of State. The amendment is aimed to be in line with World Anti-Doping Agency (WADA)’s principles, and has been done as a royal decree to speed up the process. Upon the completion of the amendment process, Sports Authority of Thailand will liaise with WADA on the lift of ban including the use of national flag at the international sports events, especially at the Asian Games to be held in People’s Republic of China in 2022.
The amendment has been made on 24 sections of the Doping Control Act in Sports B.E. 2555, related to WADA standards, i.e., definition of terms, restructuring of related committees to ensure operating independence, and penalties.
รัฐบาลไทย-ข่าวทำเนียบรัฐบาล-รมว.วธ.เป็นประธานพิธีเปิดกิจกรรมคิกออฟ การขับเคลื่อนการท่องเที่ยวเชิงวัฒนธรรมเพื่อคนทั้งมวล (Cultural Tourism for All) ยุค New Normal
วันศุกร์ที่ 11 กุมภาพันธ์ 2565
รมว.วธ.เป็นประธานพิธีเปิดกิจกรรมคิกออฟ การขับเคลื่อนการท่องเที่ยวเชิงวัฒนธรรมเพื่อคนทั้งมวล (Cultural Tourism for All) ยุค New Normal
ว.วธ.เป็นประธานพิธีเปิดกิจกรรมคิกออฟ การขับเคลื่อนการท่องเที่ยวเชิงวัฒนธรรมเพื่อคนทั้งมวล (Cultural Tourism for All) ยุค New Normal
วันที่ ๑๑ กุมภาพันธ์ ๒๕๖๕ เวลา ๑๔.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดกิจกรรมคิกออฟ การขับเคลื่อนการท่องเที่ยวเชิงวัฒนธรรมเพื่อคนทั้งมวล (Cultural Tourism for All) ยุค New Normal และมอบหมายให้นางยุถิกา อิศรางกูร ณ อยุธยา รองปลัดกระทรวงวัฒนธรรม เป็นประธานพิธีมอบรางวัลแหล่งท่องเที่ยวทางวัฒนธรรมที่มีความโดดเด่นด้วยอารยสถาปัตย์เพื่อคนทั้งมวลจํานวน ๔๐ แห่ง ในงาน Thailand Friendly Design Expo 2022 : มหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ ๕ โดยมีผู้บริหาร ข้าราชการและเจ้าหน้าที่กระทรวงวัฒนธรรม เข้าร่วม ซึ่งงานดังกล่าวจัดขึ้นระหว่างวันที่ ๑๐ – ๑๓ กุมภาพันธ์ ๒๕๖๕ ณ ฮอลล์ ๑๐๑ ศูนย์นิทรรศการและการประชุมไบเทค บางนา กรุงเทพฯ
รัฐบาลไทย-ข่าวทำเนียบรัฐบาล-สมาชิก บขส. Card จองตั๋วเดินทางผ่านช่องทางออนไลน์รับคะแนนคูณสอง นำมาแลกส่วนลด ค่าโดยสารหรือบริการอื่น ๆ ของ บขส. ได้ตามเงื่อนไขที่กำหนด
วันศุกร์ที่ 25 มีนาคม 2565
สมาชิก บขส. Card จองตั๋วเดินทางผ่านช่องทางออนไลน์รับคะแนนคูณสอง นํามาแลกส่วนลด ค่าโดยสารหรือบริการอื่น ๆ ของ บขส. ได้ตามเงื่อนไขที่กําหนด
เริ่ม 1 - 30 เมษายน 2565
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า บริษัท ขนส่ง จํากัด (บขส.) ขอเชิญชวนผู้โดยสารสมัครลงทะเบียนเป็นสมาชิก “บขส. Card” เพื่อรับสิทธิพิเศษ “คะแนนสะสม 2 เท่า” เมื่อจองตั๋วโดยสารและชําระเงินผ่าน Application: E-ticket หรือ ชWebsite: https://tcl99web.transport.co.th และเดินทางภายในวันที่ 1 - 30 เมษายน 2565 โดยคะแนนสะสมพิเศษดังกล่าว สามารถนํามาแลกเป็นของรางวัล หรือส่วนลดการเดินทาง หรือสิทธิพิเศษจากบริการอื่น ๆ ของ บขส. ตามเงื่อนไขที่บริษัทกําหนด เพื่อร่วมสนับสนุนการเดินทางในรูปแบบวิถีใหม่ (New Normal) ลดการสัมผัส และลดความเสี่ยงในการแพร่ระบาดของเชื้อไวรัส COVID-19 ผู้สนใจสามารถสอบถามข้อมูลเพิ่มเติมได้ที่ งานการตลาดและลูกค้าสัมพันธ์ โทร. 02-537-8737
สําหรับลูกค้า บขส. ที่ซื้อตั๋วโดยสารหรือชําระค่าตั๋วโดยสารผ่านเคาน์เตอร์เซอร์วิสจะได้รับแสตมป์ออนไลน์ (M-Stamp) จํานวน 1 ดวง มูลค่า 5 บาท ฟรี เพื่อใช้ซื้อสินค้าที่ร้านเซเวนอีเลฟเวน (7-11) ตั้งแต่บัดนี้ถึงวันที่ 23 มิถุนายน 2565 รวมทั้งสามารถนํารหัสจองตั๋วออนไลน์มาชําระที่เคาน์เตอร์เซอร์วิสได้ โดยใช้ท้ายใบเสร็จ นํามาเป็นส่วนลดแลกซื้อเกี๊ยวซีพี จํานวน 2 แพ็ก ในราคา 50 บาท (จากปกติ 58 บาท) ที่ร้าน 7-11 ตั้งแต่บัดนี้ถึงวันที่ 23 เมษายน 2565
นายสัญลักข์ ปัญวัฒนลิขิต กล่าวเพิ่มเติมว่า บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA Plus และให้ความสําคัญในการปฏิบัติตามมาตรฐานความปลอดภัยด้านสาธารณสุข D-M-H-T-T อย่างเคร่งครัด ผู้โดยสารสามารถจองตั๋วโดยสาร บขส. ได้ที่ Application: E-Ticket Website: www.transport.co.th และเคาน์เตอร์เซอร์วิสทุกสาขา สอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-การประชุมผู้บริหารระดับสูง กระทรวงอุตสาหกรรม
วันพฤหัสบดีที่ 17 มิถุนายน 2564
การประชุมผู้บริหารระดับสูง กระทรวงอุตสาหกรรม
ปลัดฯ กอบชัย เป็นประธานการประชุมผู้บริหารระดับสูง กระทรวงอุตสาหกรรม
วันนี้(17มิถุนายน2564)นายกอบชัยสังสิทธิสวัสดิ์ปลัดกระทรวงอุตสาหกรรมเป็นประธานการประชุมผู้บริหารระดับสูงกระทรวงอุตสาหกรรมเพื่อเตรียมความพร้อมการชี้แจงงบประมาณประจําปี2565และเร่งรัดติดตามการดําเนินงานเพื่อให้เป็นไปตามแผนงานโดยมีนายสุรพลชามาตย์นางวรวรรณชิตอรุณนายจุลพงษ์ทวีศรีและนายภานุวัฒน์ตริยางกูรศรีรองปลัดกระทรวงอุตสาหกรรมณห้องประชุมอก.1ชั้น2สํานักงานปลัดกระทรวงอุตสาหกรรมพร้อมด้วยคณะผู้บริหารเข้าร่วมประชุมผ่านระบบเทคโนโลยีสารสนเทศVideo Conference (Zoom)ณห้องประชุมชุนหะวัณชั้น3สํานักงานปลัดกระทรวงอุตสาหกรรม
ทั้งนี้การจัดกิจกรรมฯดังกล่าวเป็นไปตามมาตรการควบคุมและป้องกันการแพร่ระบาดของเชื้อไวรัสโควิด-19ตามข้อกําหนดออกตามความในมาตรา9แห่งพ.ร.ก.ฉุกเฉินฉบับที่22ลงวันที่29เมษายนพ.ศ. 2564
รัฐบาลไทย-ข่าวทำเนียบรัฐบาล-บขส. อำนวยความสะดวกและส่งผู้โดยสารเดินทางกลับภูมิลำเนา ในช่วงเทศกาลวันหยุดอาสาฬหบูชาและวันเข้าพรรษา
วันอังคารที่ 12 กรกฎาคม 2565
บขส. อํานวยความสะดวกและส่งผู้โดยสารเดินทางกลับภูมิลําเนา ในช่วงเทศกาลวันหยุดอาสาฬหบูชาและวันเข้าพรรษา
ระหว่างวันที่ 13 - 17 กรกฎาคม 2565
นายสรพงศ์ ไพฑูรย์พงษ์ รองปลัดกระทรวงคมนาคม และประธานกรรมการบริษัท ขนส่ง จํากัด (บขส.) ร่วมอํานวยความสะดวกและส่งผู้โดยสารเดินทางกลับภูมิลําเนา ในช่วงเทศกาลวันหยุดอาสาฬหบูชาและวันเข้าพรรษา ระหว่างวันที่ 13 - 17 กรกฎาคม 2565 ณ สถานีขนส่งผู้โดยสารกรุงเทพ (จตุจักร) หรือหมอชิต 2 ในวันนี้ (12 กรกฎาคม 2565) เวลาประมาณ 20.30 น. โดยมี นายสัญลักข์ ปัญวัฒนลิขิต กรรมการผู้จัดการใหญ่ บขส. และผู้บริหาร บขส. ร่วมอํานวยความสะดวกและส่งผู้โดยสารฯ ด้วย
นายสรพงศ์ ไพฑูรย์พงษ์ กล่าวว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยประชาชนเดินทางช่วงวันหยุด จึงได้กําชับให้ทุกหน่วยงานที่เกี่ยวข้องจัดเจ้าหน้าที่อํานวยความสะดวกและบริการประชาชนอย่างเต็มที่ เพื่อให้ประชาชนที่เดินทางได้รับความสะดวกพร้อมเน้นย้ําให้ดูแลเรื่องความปลอดภัยของรถโดยสารและพนักงานขับรถทุกคน ต้องมีการตรวจความพร้อมก่อนออกเดินทางรวมทั้งให้สถานีขนส่งฯ ต้องดําเนินการตามมาตรการสาธารณสุขอย่างเคร่งครัด เพื่อป้องกันการแพร่ระบาดของ COVID-19
โดย บขส. มีมาตรการด้านความปลอดภัย ทั้งตรวจวัดอุณภูมิผู้โดยสารก่อนเข้าสถานีฯ ขอความร่วมมือผู้โดยสารสวมหน้ากากอนามัย งดรับประทานอาหารบนรถตลอดการเดินทาง และขอให้ผู้โดยสารคาดเข็มขัดนิรภัย เป็นต้น
สําหรับบรรยากาศในการเดินทางที่สถานีขนส่งหมอชิต เมื่อเวลาประมาณ 21.00 น. มีผู้โดยสารเดินทางมาใช้บริการ เกือบ 30,000 คน โดย บขส.ได้จัดรถโดยสาร (รถบขส. รถร่วม และรถตู้) ให้บริการกว่า 2,600 เที่ยวอย่างไรก็ดี เมื่อช่วงค่ําที่ผ่านมา มีฝนตกหนักทําให้บริเวณโดยรอบสถานีขนส่งผู้โดยสารหมอชิต 2 การจราจรค่อนข้างติดขัด ทั้งนี้ การจราจรเริ่มคลี่คลายแล้ว คาดว่า บขส. จะสามารถส่งผู้โดยสารเดินทางออกจากกรุงเทพฯ ได้หมด ในเวลาประมาณ 23.00 น.
รัฐบาลไทย-ข่าวทำเนียบรัฐบาล-เห็นชอบนำเข้าข้าวโพดเลี้ยงสัตว์เพิ่ม บรรเทาต้นทุนภาคปศุสัตว์
วันศุกร์ที่ 6 พฤษภาคม 2565
เห็นชอบนําเข้าข้าวโพดเลี้ยงสัตว์เพิ่ม บรรเทาต้นทุนภาคปศุสัตว์
วันพฤหัสบดีที่ 5 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาสถานการณ์ต้นทุนวัตถุดิบภาคปศุสัตว์
เห็นชอบผ่อนปรนมาตรการภาษีนําเข้าข้าวโพดเลี้ยงสัตว์ภายใต้ WTO ในโควตา
โดยให้องค์การคลังสินค้าและผู้นําเข้าทั่วไป สามารถนําเข้าข้าวโพดเลี้ยงสัตว์ได้ระหว่างเดือน พ.ค.-ก.ค.65
รวมระยะเวลา 3 เดือน ในอัตราภาษีร้อยละ 0 ปริมาณไม่เกิน 6 แสนตัน หรือร้อยละ 50
ของความต้องการใช้ข้าวโพดเลี้ยงสัตว์และวัตถุดิบทดแทน เพื่อเพิ่มปริมาณข้าวโพดเลี้ยงสัตว์ที่ยังไม่เพียงพอ
โดยจะมีการกํากับติดตามการดําเนินการอย่างใกล้ชิดเพื่อไม่ให้กระทบต่อเกษตรกรผู้ปลูกข้าวโพดเลี้ยงสัตว์ภาย
ในประเทศ และเร่งทําความตกลงกับผู้ประกอบการที่ได้สิทธิประโยชน์จากมาตรการครั้งนี้
ในการตรึงราคาสินค้าปศุสัตว์ที่จําหน่ายแก่ผู้บริโภคเพื่อบรรเทาผลกระทบต่อค่าครองชีพของประชาชนด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ไฟเขียว โครงการ "อาชีวะ สร้างช่างฝีมือ ตามแนวทางโรงเรียนพระดาบส" จำนวน 30 แห่ง วงเงิน 1,169 ล้านบาท สร้างโอกาสทางการศึกษาให้ประชาชนในพื้นที่ห่างไกล
วันศุกร์ที่ 26 พฤศจิกายน 2564
ครม. ไฟเขียว โครงการ "อาชีวะ สร้างช่างฝีมือ ตามแนวทางโรงเรียนพระดาบส" จํานวน 30 แห่ง วงเงิน 1,169 ล้านบาท สร้างโอกาสทางการศึกษาให้ประชาชนในพื้นที่ห่างไกล
.....
ที่ประชุม ครม. (23 พ.ย.) เห็นชอบในหลักการโครงการอาชีวะ สร้างช่างฝีมือ ตามแนวทางโรงเรียนพระดาบส จํานวน 30 แห่ง เป็นระยะเวลา 10 ปี ตั้งแต่ปีงบประมาณ 2566 - 2575 พร้อมอนุมัติกรอบวงเงิน 1,169 ล้านบาท สําหรับเป็นค่าใช้จ่ายดําเนินโครงการ
.
โครงการดังกล่าว มีวัตถุประสงค์เพื่อสร้างโอกาสทางการศึกษาให้แก่เด็ก เยาวชน และประชาชนในพื้นที่ห่างไกลที่มีฐานะยากจน ขาดโอกาสทางการศึกษาหรือว่างงาน จะได้มีทักษะวิชาชีพติดตัว สามารถทํางานประกอบอาชีพได้
.
มีเป้าหมายจํานวน 900 คนต่อปี รวม 9,000 คน โดยเป็นการศึกษาหลักสูตรระยะสั้นด้านอาชีพ 1 ปี คือ
> 6 เดือนแรก จัดฝึกทักษะช่างพื้นฐาน 11 ทักษะอาชีพ
> 3 เดือน ผู้เรียนสามารถเลือกทักษะที่สนใจเพื่อฝึกเป็นทักษะเฉพาะทาง
> 2 เดือน ผู้เรียนออกฝึกงานในสถานประกอบการ เพื่อฝึกทักษะอาชีพที่แท้จริง
> เดือนสุดท้าย ผู้เรียนเข้ารับการทดสอบมาตรฐานฝีมือแรงงานหรือมาตรฐานคุณวุฒิวิชาชีพ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ย้ำทุกคนปฏิบัติตนตามมาตรการป้องกันส่วนบุคคลขั้นสูงสุด ชื่นชมหน่วยงานรัฐและเอกชนร่วมมือกันสนับสนุนการฉีดวัคซีนฟรี
วันพฤหัสบดีที่ 17 มีนาคม 2565
โฆษกรัฐบาล เผย  “นายกฯ” ย้ําทุกคนปฏิบัติตนตามมาตรการป้องกันส่วนบุคคลขั้นสูงสุด ชื่นชมหน่วยงานรัฐและเอกชนร่วมมือกันสนับสนุนการฉีดวัคซีนฟรี
โฆษกรัฐบาล เผย  “นายกฯ” ย้ําทุกคนปฏิบัติตนตามมาตรการป้องกันส่วนบุคคลขั้นสูงสุด ชื่นชมหน่วยงานรัฐและเอกชนร่วมมือกันสนับสนุนการฉีดวัคซีนฟรี
วันนี้ (17 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ําว่าภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของไทยขณะนี้ยังพบผู้ติดเชื้อรายใหม่เพิ่มขึ้นต่อเนื่องแม้ระดับอาการไม่รุนแรง ขอทุกคนให้ปฏิบัติตามมาตรการด้านสาธารณสุขส่วนบุคคลขั้นสูงสุดรวมทั้งให้เร่งเข้ารับการฉีดวัคซีนให้ครบตามเกณฑ์และวัคซีนเข้มกระตุ้นโดยเร็ว เพื่อลดอาการความรุนแรงจากการติดเชื้อและลดความเสี่ยงจากการเสียชีวิต พร้อมขอบคุณและชื่นชมขณะนี้หลายหน่วยงานทั้งภาครัฐและเอกชนร่วมมือกันสนับสนุนและสร้างภูมิคุ้มกัน ด้วยบริการฉีดวัคซีนฟรี ให้แก่ประชาชนทั่วไปด้วย ซึ่งเป็นสิ่งที่ดีในการที่จะร่วมกันสร้างภูมิคุ้มหมู่ของประเทศให้มากขึ้น เช่น บริษัท ทางด่วนและรถไฟฟ้ากรุงเทพ จํากัด (มหาชน) (BEM) ร่วมกับ การรถไฟฟ้าขนส่งมวลชนแห่งประเทศไทย (รฟม.) และบริษัท ช.การช่าง จํากัด (มหาชน) (CK) ร่วมกันบริการฉีดวัคซีน “Moderna” ฟรี ให้แก่ประชาชนทั่วไป จํานวน 3,000 คน ภายใต้โครงการ “BEM ห่วงใย สู้ภัยโควิด-19”
โฆษกประจําสํานักนายกรัฐมนตรี กล่าวอีกว่า คาดว่าในการประชุมศูนย์บริหารสถานการณ์โควิด -19 ที่นายกรัฐมนตรีจะเป็นประธาน ในวันพรุ่งนี้จะได้มีการนําข้อเสนอของภาคเอกชน ผู้ประกอบการ เข้าพิจารณา รวมทั้งการจะมีการปรับมาตรการควบคุมการแพร่ระบาดโควิด-19 ที่เหมาะสมให้สอดคล้องกับสถานการณ์ด้วย สําหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในไทยวันนี้ (17 มีนาคม 2565)พบมีผู้ติดเชื้อรายใหม่รวม 25,456 ราย จําแนกเป็น ผู้ป่วยจากในประเทศ 25,417 ราย ผู้ป่วยมาจากต่างประเทศ 39 ราย รวมผู้ป่วยสะสม 1,052,663 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 22,217 ราย ทําให้หายป่วยสะสมอยู่ที่ 858,475 ราย (ตั้งแต่ 1 มกราคม 2565) โดยมีผู้ป่วยกําลังรักษา 225,134 ราย และเสียชีวิต 77 ราย
........................
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ขอบคุณประชาชนและเจ้าหน้าที่ทุกฝ่ายร่วมมือกันทำให้ผู้ติดเชื้อโควิด-19 รายใหม่ลดลง
วันพุธที่ 20 ตุลาคม 2564
โฆษกรัฐบาลเผย “นายกฯ” ขอบคุณประชาชนและเจ้าหน้าที่ทุกฝ่ายร่วมมือกันทําให้ผู้ติดเชื้อโควิด-19 รายใหม่ลดลง
โฆษกรัฐบาลเผย “นายกฯ” ขอบคุณประชาชนและเจ้าหน้าที่ทุกฝ่ายร่วมมือกันทําให้ผู้ติดเชื้อโควิด-19 รายใหม่ลดลง วอนผู้ประกอบการร้านค้า ห้าง ตลาด ร่วมมือปฏิบัติตามมาตรการ "โควิดฟรีเซตติ้ง" (COVID Free setting) เพื่อไม่ให้เกิดการแพร่ระบาดในระลอกใหม่
นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณเจ้าหน้าที่ทุกฝ่ายทั้งบุคลากรทางการแพทย์ เจ้าหน้าที่ด่านหน้า เจ้าหน้าที่ฝ่ายความมั่นคง หน่วยงานที่เกี่ยวข้องต่าง ๆ ตลอดจนประชาชนทุกคน ที่ได้ร่วมมือกันทํางานอย่างเต็มที่ในการป้องกันการแพร่ระบาดของโรคโควิด-19 รวมถึงร่วมกันปฏิบัติตามมาตรการด้านสาธารณสุขการป้องกันการติดเชื้อโควิด-19 ส่วนบุคคล แบบครอบจักรวาล (Universal Prevention) อย่างเคร่งครัด และพร้อมใจกันฉีดวัคซีนโควิด-19 ด้วยความสมัครใจ จนทําให้ล่าสุดตัวเลขผู้ติดเชื้อโควิด-19 รายใหม่ลดลง โดยตัวเลขสถานการณ์การแพร่ระบาดของโควิด-19 ในประเทศไทยวันนี้ พบมีผู้ติดเชื้อรายใหม่เพิ่ม 8,918 ราย ติดเชื้อสะสมตั้งแต่ 1 เมษายน 2564 จํานวน 1,782,989 ราย และวันนี้หายป่วยเพิ่มอีก จํานวน 10,878 ราย หายป่วยสะสมตั้งแต่ 1 เมษายน 2564 จํานวน 1,662,433 ราย โดยมีผู้ป่วยกําลังรักษา จํานวน 103,507 ราย และเสียชีวิตเพิ่ม 79 ราย ซึ่งจํานวนผู้เสียชีวิตมีตัวเลขต่ํากว่าร้อยต่อเนื่อง 6 วัน แสดงให้เห็นถึงศักยภาพการรักษาพยาบาลของแพทย์ไทยความเข้มแข็งในของระบบสาธารณสุข
นายกรัฐมนตรี ยังฝากความห่วงใยพี่น้องประชาชนทั้งที่ได้รับวัคซีนแล้ว แม้สถานการณ์การแพร่ระบาดของโควิด-19 จะเริ่มคลี่คลายบ้างแล้ว แต่ฝากให้ประชาชนทั้งผู้ที่ได้ฉีดวัคซีนแล้ว หรืออยู่ระหว่างการรอรับวัคซีน ทุกคนยังต้องปฏิบัติตามมาตรการด้านสาธารณสุขการป้องกันการติดเชื้อโควิด-19 ส่วนบุคคล แบบครอบจักรวาล (Universal Prevention) อย่างเคร่งครัด อยู่บ้านก็ขอให้ใส่หน้ากากอนามัย/หน้ากากผ้า หมั่นล้างมือบ่อย ๆ เว้นระยะห่างระหว่างกันภายในครอบครัว ป้องกันการติด/แพร่เชื้อภายในครอบครัว ขณะเดียวกันก็ขอความร่วมมือไปยังกิจการร้านค้าต่าง ๆ ตลาด ชุมชน ยังต้องปฏิบัติตามมาตรการ "โควิดฟรีเซตติ้ง" (COVID Free setting) รวมถึงย้ําสถานบริการ ผับ คาราโอเกะ ให้ปฏิบัติตามข้อกําหนดตาม พ.ร.ก. ฉุกเฉิน ฯ หากพบมีการกระทําผิดและฝ่าฝืนจะถูกดําเนินการตามกฎหมายอย่างจริงจังทันทีผู้ประกอบการ
“นายกรัฐมนตรีย้ําถึงการดําเนินการและการออกมาตรการต่าง ๆ ของรัฐบาล คํานึงถึงประโยชน์โดยรวมของประเทศเป็นสําคัญแม้มาตรการบางอย่างอาจส่งผลกระทบต่อประชาชนบ้างโดยพยายามดูทั้งความปลอดภัยด้านสุขภาพและการขับเคลื่อนเศรษฐกิจของประเทศให้เดินหน้าต่อไป เร่งฉีดวัคซีนให้ครอบคลุมไม่ต่ําว่าร้อยละ 70 ของกลุ่มเป้าหมาย รวมทั้งกําหนดเงื่อนไขในการเปิดรับนักท่องเที่ยว วันที่ 1 พฤศจิกายนนี้ ให้ชัดเจน สําหรับการจัดกิจกรรมต่างๆในช่วงเทศกาลส่งท้ายปีเก่าต้อนรับปีใหม่ ปลายปีนี้ ไม่ว่าจะจัดโดยภาครัฐหรือเอกชน ต้องสอดคล้องกับมาตรการสาธารณสุขป้องกันการแพร่ระบาดของโรคโควิด-19 อย่างเคร่งครัด ลดความเสี่ยงในการเกิดการแพร่ระบาดระลอกใหม่ โดยนายกรัฐมนตรีไม่ต้องการกลับมาใช้มาตรการล็อกดาว์นอซึ่งกระทบต่อผู้ประกอบการและประชาชนอีก” โฆษกประจําสํานักนายกรัฐมนตรี กล่าว
------------------------------
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรี ชื่นชมการจัดงาน/กิจกรรม ในหลายพื้นที่มีความเรียบร้อย ย้ำผู้จัดงานและผู้เข้าร่วมต้องปฏิบัติตามมาตรการ Universal Prevention และ Universal Vaccination
วันพฤหัสบดีที่ 30 มิถุนายน 2565
โฆษกรัฐบาลเผยนายกรัฐมนตรี ชื่นชมการจัดงาน/กิจกรรม ในหลายพื้นที่มีความเรียบร้อย ย้ําผู้จัดงานและผู้เข้าร่วมต้องปฏิบัติตามมาตรการ Universal Prevention และ Universal Vaccination
โฆษกรัฐบาลเผยนายกรัฐมนตรี ชื่นชมการจัดงาน/กิจกรรม ในหลายพื้นที่มีความเรียบร้อย ย้ําผู้จัดงานและผู้เข้าร่วมต้องปฏิบัติตามมาตรการ Universal Prevention และ Universal Vaccination
วันนี้ (30 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและขอบคุณหน่วยงานต่าง ๆ ทั้งภาครัฐและเอกชน หลังมีการผ่อนคลายมาตรการหลายพื้นที่มีการดําเนินกิจกรรม จัดงานต่าง ๆ อาทิ งานดนตรีในสวน งาน FTI EXPO 2022 : SHAPING FUTURE INDUSTRIES FOR STRONGER THAILAND ซึ่งการจัดงานหรือกิจกรรมเป็นไปด้วยความเรียบร้อย อย่างไรก็ตาม นายกรัฐมนตรีย้ําว่าการจัดงานหรือกิจกรรมขณะนี้ ต้องคํานึงถึงความปลอดภัยเป็นหลักแม้สถานการณ์โควิด-19 ในประเทศจะทรงตัวก็ตาม พร้อมฝากถึงผู้จัดงาน และผู้เข้าร่วมงาน ให้คงปฏิบัติตามมาตรการ Universal Prevention และ Universal Vaccination สวมหน้ากากอนามัย เว้นระยะห่าง และเข้ารับการฉีดวัคซีนทั้งเข็มปกติ เข็มกระตุ้นในประชาชนทุกกลุ่ม
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,695 ราย จําแนกเป็น ผู้ป่วยในประเทศ 2,690 ราย ผู้ป่วยมาจากต่างประเทศ 5 ราย ผู้เสียชีวิต 14 ราย ผู้ที่กําลังรักษาตัว 23,931 ราย และมียอดผู้ที่หายป่วยกลับบ้านแล้ว 1,779 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,299,480 ราย จํานวนผู้ที่หายป่วยสะสมจํานวน 2,299,842 ราย จํานวนผู้ป่วยปอดอักเสบรักษาตัวอยู่ในโรงพยาบาล 684
รัฐบาลไทย-ข่าวทำเนียบรัฐบาล-Govt Spokesperson: CCSA to conduct thorough assessment before making decision on easing mask-wearing measure
วันอังคารที่ 7 มิถุนายน 2565
Govt Spokesperson: CCSA to conduct thorough assessment before making decision on easing mask-wearing measure
Govt Spokesperson: CCSA to conduct thorough assessment before making decision on easing mask-wearing measure
June 7, 2022, Government Spokesperson Thanakorn Wangboonkongchana disclosed about relaxation of mask-wearing measure in Bangkok that Prime Minister and Defense Minister Gen. Prayut Chan-o-cha, in his capacity as chair of the Center for COVID-19 Situation Administration (CCSA), has earlier handed down the policy to CCSA, pending the continuously improving COVID-19 situation, in order for people’s lives and economic situation to return to normalcy.
According to the Government Spokesperson, relaxation of COVID-19 measures could not be implemented arbitrarily. CCSA has to make thorough assessment and consideration, taking into account COVID-19 situation in each area, and people’s health and safety. At the time being, everyone is urged to continue wearing hygienic mask and observe all other healthcare etiquettes, such as washing hands and keeping social distance. They are also advised to follow up on COVID-19 measure relaxation updates from CCSA to ensure that they receive accurate and up-to-date information.
As of today (June 7, 2022), a total of 2,224 new confirmed cases is reported, among which 2,224 were found domestically, and 0 from overseas traveling. The total of 20 deaths and 4,824 recoveries were reported with 26,889 active cases. From January 1, 2022, cumulative number of cases are 2,245,578, and cumulative number of recoveries, 2,247,744. There are 725 active case patients who have developed pneumonia.
รัฐบาลไทย-ข่าวทำเนียบรัฐบาล-อภ. ปรับแผนสำรอง "ยาฟาวิพิราเวียร์" ให้เพียงพอ
วันพุธที่ 11 สิงหาคม 2564
อภ. ปรับแผนสํารอง "ยาฟาวิพิราเวียร์" ให้เพียงพอ
....
องค์การเภสัชกรรม (อภ.) ปรับแผนสํารองยาฟาวิพิราเวียร์ เพื่อรองรับแนวทางการรักษาใหม่ โดยจะเพิ่มการสํารองยาทั้งจากที่ อภ.ผลิตเอง และจัดหาจากต่างประเทศ ช่วงเดือน ส.ค. - ก.ย. อีก 120 ล้านเม็ด และเดือนต.ค. - ธ.ค. เพิ่มอีกเดือนละ 100 ล้านเม็ด ซึ่งจะช่วยให้การจ่ายยาผู้ติดเชื้อโควิด-19 เร็วขึ้น และมียาเพียงพอ
.
ส่วนยาแรมเดซิเวีย (Remdesivir) ซึ่งเป็นยาต้านไวรัสนั้น ในเดือนส.ค.นี้ จะหาเพิ่มอีก 2 แสนขวด โดยแพทย์จะพิจารณาฉีดให้กับผู้ป่วยที่ติดเชื้อ ดังนี้
- หญิงตั้งครรภ์
- ผู้มีปัญหาในการดูดซึมยา
- ผู้ป่วยที่มีอาการปอดบวมอย่างรุนแรง
- ผู้ป่วยที่ไม่สามารถใช้ยาฟาวิพิราเวียร์ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า อำนวยความสะดวกความปลอดภัย คืนวันลอยกระทง 2564
วันเสาร์ที่ 20 พฤศจิกายน 2564
กรมเจ้าท่า อํานวยความสะดวกความปลอดภัย คืนวันลอยกระทง 2564
จัดชุดเฉพาะกิจออกตรวจสอบความปลอดภัยและตั้งศูนย์อํานวยความสะดวกและดูแลความปลอดภัยทางน้ํา
จากนโยบายของรัฐบาลและกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่า อํานวยความสะดวกความปลอดภัย คืนวันลอยกระทง 2564 โดยจัดชุดเฉพาะกิจออกตรวจสอบความปลอดภัยและตั้งศูนย์อํานวยความสะดวกและดูแลความปลอดภัยทางน้ํา และศูนย์อํานวยการความปลอดภัยทางน้ํา ณ สํานักงานเจ้าท่าภูมิภาคสาขา จํานวน 41 ศูนย์ และศูนย์อํานวยการความปลอดภัยทางน้ํา กรมเจ้าท่า ณ ศูนย์ควบคุมการปฏิบัติการโทรทัศน์วงจรปิดทางน้ํา (CCTV) เพื่อดูแลความปลอดภัยมากขึ้นเป็นพิเศษตลอด 24 ชั่วโมง
สําหรับพื้นที่ กรุงเทพมหานคร กรมเจ้าท่า ได้จัดเจ้าหน้าที่ประจําท่าเทียบเรือทั้งในแม่น้ําเจ้าพระยาและคลองแสนแสบ โดยจัดเรือตรวจการณ์ทั่วไป จํานวน 2 ลํา เรือรักษาการณ์ประจําพื้นที่ 5 จุด จํานวน 8 ลํา บริเวณท่าเรือพระราม 8 (ฝั่งธนบุรี) ท่าเรือตลาดยอดพิมาน ท่าเรือริเวอร์ซิตี้ ท่าเรือไอคอนสยาม และท่าเรือเอเชียทีค กําลังพล 196 นาย ในส่วนภูมิภาค จัดเรือตรวจการณ์ทั่วไป จํานวน 76 ลํา อัตรากําลังพล 753 นาย รวมอัตรากําลังทั้งส่วนกลางและส่วนภูมิภาค ทั้งสิ้น 949 นาย โดยบูรณาการการทํางานร่วมกันกับกองทัพเรือ กรมป้องกันและบรรเทาสาธารณภัย กองบังคับการตํารวจน้ํา สถานีตํารวจท้องที่ ตํารวจท่องเที่ยว คณะแพทย์ศาสตร์วชิรพยาบาล เครือข่ายอาสาวารี มูลนิธิ สมาคมเรือต่างๆ เจ้าหน้าที่จากภาครัฐและภาคเอกชน ได้เข้มงวดกวดขันให้ผู้ประกอบกิจการ ผู้ครอบครองโป๊ะเทียบเรือ เจ้าของเรือและผู้ควบคุมเรือ ปฏิบัติตามประกาศกรมเจ้าท่าโดยเคร่งครัด เน้นย้ําขอให้ประชาชนปฏิบัติตามมาตรการป้องกันโรคติดต่อเชื้อไวรัส COVID-19 ตามที่สาธารณสุขกําหนด เพื่อให้เกิดความเป็นระเบียบเรียบร้อยและปลอดภัยสูงสุดแก่ประชาชน
ทั้งนี้ กรมเจ้าท่า ทั้งส่วนกลางและส่วนภูมิภาค ได้ออกตรวจตรา อํานวยความสะดวกและความปลอดภัย ในคืนวันลอยกระทง เป็นไปตามแผนด้วยความร่วมมือจากทุกภาคส่วน ทั้งภาครัฐ ภาคเอกชน และประชาชนที่ให้ความร่วมมือ และปฏิบัติตามคําแนะของเจ้าหน้าที่ บนแนวทางลอยกระทงวิถีใหม่ สืบสานวัฒนธรรมไทย ในวิถีพอเพียง เป็นมิตรต่อสิ่งแวดล้อม ปลอดภัยไร้แอลกอฮอล์